CELEX: 62018TN0139
Language: bg
Date: 2018-02-21 00:00:00
Title: Дело T-139/18: Жалба, подадена на 21 февруари 2018 г. — Avio/Комисия

23.4.2018   
            
            
               BG
            
            
               Официален вестник на Европейския съюз
            
            
               C 142/68
            
         Жалба, подадена на 21 февруари 2018 г. — Avio/Комисия
   (Дело T-139/18)
   (2018/C 142/87)
   Език на производството: италиански
   
      Страни
   
   
      Жалбоподател: Avio SpA (Рим, Италия) (представители: G. Roberti, G. Bellitti и I. Perego, avvocati)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               по същество, да отмени Решение на Комисията C(2016) 4621 окончателен от 20 юли 2016 г. относно разрешение по член 8, параграф 2 от Регламент (ЕО) № 139/2004 на Съвета от 20 януари 2004 година относно контрола върху концентрациите между предприятия, за концентрацията „ASL/Arianespace“, преписка COMP/M.7724,
            
         
               —
            
            
               като мярка за събиране на доказателствата да разпореди на Комисията на основание членове 88, 89 и член 91, буква б) от Процедурния правилник, да представи документите, посочени в Раздел III от настоящата жалба,
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   Жалбата е срещу Решение на Комисията C(2016) 4621 окончателен от 20 юли 2016 г. относно разрешение по член 8, параграф 2 от Регламент (ЕО) № 139/2004 на Съвета от 20 януари 2004 година относно контрола върху концентрациите между предприятия, за концентрацията „ASL/Arianespace“, преписка COMP/M.7724, публикувано в неповерителната си версия на 11 декември 2017 г.
   В подкрепа на жалбата си жалбоподателят излага две основания.
   
               1.
            
            
               Комисията е допуснала явна грешка в преценката, непълнота на разследването и на мотивите, тъй като не е анализирала правилно опасността от отстраняване на конкуренти от пазара на изстрелващите устройства, с които оперира Arianespace, по-специално с оглед на капацитета, стимулите и антиконкурентните последици,
            
         
               2.
            
            
               Комисията е допуснала явна грешка в преценката като не е поискала поемане на задължения във връзка с пазара на изстрелващите устройства, с които оперира Arianespace, конкретно с оглед на последствията за конкуренцията, свързани с конфликта на интереси в Arianespace и опасността от обмен на чувствителна информация между Arianespace и ASL.